**IASB Update January 2021**

**Информационен бюлетин на Съвета по международни счетоводни стандарти (IASB) – януари 2021 г.**

Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета по международни счетоводни стандарти относно: МСФО стандарти (МСФО® Standards), Изменения и Разяснения (IFRIC® Interpretations) се подлагат на официално гласуване, съгласно предвиденото в *Ръководството по регламентираната процедура* на Фондация МСФО (МСФО® Foundation) и Комитета по разясненията на МСФО (МСФО Interpretation Committee).

Съветът проведе дистанционно заседание на [26 януари 2021](https://www.ifrs.org/news-and-events/calendar/2021/january/international-accounting-standards-board/) г.

Темите, по реда на обсъждането им, включваха:

* [Актуализация на работната програма на Съвета (Документ по програмата 8)](https://www.ifrs.org/news-and-events/updates/iasb-updates/january-2021/#1)
* [Поддържане и последователно прилагане на стандартите (Документ по програмата 12)](https://www.ifrs.org/news-and-events/updates/iasb-updates/january-2021/#2)
* [Инициатива за оповестяване—дъщерни предприятия, които са МСП (Документ по програмата 31)](https://www.ifrs.org/news-and-events/updates/iasb-updates/january-2021/#3)
* [Основни финансови отчети (Документ по програмата 21)](https://www.ifrs.org/news-and-events/updates/iasb-updates/january-2021/#4)

**Допълнителна информация**

Предстоящи заседания на Съвета:

* 15–19 февруари 2021 г.
* 22–26 март 2021 г.
* 26–30 април 2021 г.

**Актуализация на работната програма на Съвета (Документ по програмата 8)**

На 26 януари 2021 г. Съветът проведе заседание, за да бъде запознат с актуална информация относно [работната си програма](https://www.ifrs.org/projects/work-plan/) . Съветът бе запознат и с актуална информация във връзка с плана си да проведе допълнително виртуално заседание на 4 февруари 2021 г., за да обсъди дали да предложи удължаване на периода на практическото облекчение, предоставено в изменението на МСФО 16 *Лизинг* по отношение на свързани с covid-19-намаления на наеми, издадено през май 2020 г. Дневният ред на заседанието и работните книжа във връзка с него са на разположение на [посветената](https://www.ifrs.org/news-and-events/calendar/2021/february/supplementary-international-accounting-standards-board-meeting/) на заседанието страница.

От Съвета не бе поискано да взема каквито и да е решения.

***Следващ етап***

Съветът очаква да бъде запознат със следващата актуална информация във връзка с работната си програма през второто тримесечие на 2021 г.

**Поддържане и последователно прилагане на стандартите (Документ по програмата 12)**

На 26 януари 2021 г. Съветът проведе заседание, за да бъде запознат с актуална информация относно проведеното през декември 2020 г. заседание на Комитета по разясненията на МСФО. Подробности за това заседание са публикувани в Бюлетина с актуална информация от КРМСФО [IFRIC *Update* за декември 2020](https://www.ifrs.org/news-and-events/updates/ifric-updates/december-2020/) г.

От Съвета не бе поискано да взема каквито и да е решения.

**Инициатива за оповестяване—дъщерни предприятия, които са МСП (Документ по програмата 31)**

На 26 януари 2021 г. Съветът проведе заседание, за да обсъди:

* изискванията за оповестяване по отношение на единици, генериращи парични потоци, които включват репутация и нематериални активи с неограничен полезен живот—Документ по програмата 31A;
* обхвата на предложения МСФО стандарт с намалени оповестявания—Документ по програмата 31Б; и
* дали консултационният документ следва да е документ за обсъждане или проект за обсъждане—Документ по програмата 31В.

***Оповестяване относно единици, генериращи парични потоци, които включват репутация и нематериални активи с неограничен полезен живот* (Документ по програмата 31A)**

Съветът реши в порядък на работна хипотеза, че предложеният МСФО стандарт с намалени оповестявания по отношение на дъщерните предприятия, които са МСП следва да включва изискванията за оповестяване, изложени в параграфи 134(а)–(в), 134(г)(i), 134(д)(i), 134(д)(iiA), 135(a)–(в) и 136 от МСС 36 *Обезценка на активи*. Всичките тринадесет членове на Съвета изразиха съгласие с това решение.

***Обхват на МСФО стандарта с намалени оповестявания* (Документ по програмата 31Б)**

Съветът обсъди дали обхватът на предложения МСФО стандарт с намалени оповестявания следва да бъде по-широк от дъщерните предприятия, които са МСП. Съветът реши в порядък на работна хипотеза, че само дъщерни предприятия, които са МСП следва да отговарят на условията да прилагат стандарта и че Съветът ще отправи покана за коментари по предложения обхват на стандарта. Единадесет от тринадесетте членове на Съвета изразиха съгласие с това решение.

Съветът реши също така в порядък на работна хипотеза, че дъщерно предприятие, което е МСП, ще отговаря на условията единствено ако към отчетната си дата то е дъщерно предприятие на предприятие майка, което прилага МСФО стандартите в консолидираните си финансови отчети; и че обхватът *не* следва да бъде ограничава до финансовия отчет на едно единствено предприятие. Единадесет от тринадесетте членове на Съвета изразиха съгласие с това решение.

***Консултационен документ—документ за обсъждане или проект за обсъждане* (Документ по програмата 31В)**

Съветът реши да пристъпи директно към проект за обсъждане. Дванадесет от тринадесетте членове на Съвета изразиха съгласие с това решение.

***Следващ етап***

През февруари 2021 г. от Съвета ще бъде поискано разрешение за пристъпване към процедурата по гласуване и в частност да определи срок за предоставяне на коментари във връзка с проекта за обсъждане.

**Основни финансови отчети (Документ по програмата 21)**

На 26 януари 2021 г. Съветът проведе заседание, за да продължи обсъжданията на получените като обратна информация становища във връзка с Проекта за обсъждане *Общо представяне и оповестяване,* както и да обсъди плановете за представяне за повторни разисквания на предложенията по проекта. (Проектът за обсъждане излага предложения за нов МСФО стандарт, посветен на представянето и оповестяването във финансовите отчети, който след финализиране би заменил МСС 1 *Представяне на финансови отчети*. Проектът излага и предложените изменения в други МСФО стандарти.)

Съветът съгласува план за повторни разисквания на предложенията по проекта.

***Следващ етап***

На бъдещо свое заседание Съветът ще започне повторни разисквания на предложенията по проекта.